Georgie, Unitit States

Georgie ( ) is a state in the sootheastren Unitit States. It begoud as a Breetish colony in 1733, the last o the oreeginal Thirteen Colonies. Named efter King George II o Great Breetain, the Province o Georgie covered the aurie frae Sooth Carolina doun tae Spaingie Florida an New Fraunce alang Louisiana (New Fraunce), an aa mairchin tae the wast taewart the Mississippi River. Georgie wis the fowert state tae ratifee the Unitit States Constitution, on Januar 2, 1788. In 1802-1804, wastren Georgie wis spleet tae the Mississippi Territory, that later spleet tae form Alabama wi pairt o umwhile Wast Florida in 1819. Georgie declared its secession frae the Union on Januar 19, 1861, an wis ane o the oreeginal seiven Confederate states. It wis the last state tae be restored tae the Union, on Julie 15, 1870. Georgie is the 24t lairgest an the 8t maist populous o the 50 Unitit States. Frae 2007 tae 2008, 14 o Georgie's coonties ranked amang the naition's 100 fastest-growin, seicont anerly tae Texas. Georgie is kent as the Peach State an the Empire State of the South. Atlanta is the state's caipital, its maist populous ceety, an haes been named a global ceety.

Georgie is mairched tae the sooth bi Florida, tae the east bi the Atlantic Ocean an Sooth Carolina, tae the wast bi Alabama, an tae the north bi Tennessee an North Carolina. The state's northrenmaist pairt is in the Blue Rig Moontains, pairt o the Appalachian Moontains system. The Piedmont extends throu the central pairt o the state frae the fithills o the Blue Rig tae the Faw Line, whaur the rivers cascade doun in elevation tae the coastal plain o the state's soothren pairt. Georgie's heichest point is Brasstown Bald at  abuin sea level; the lawest is the Atlantic Ocean. O the states entirely east o the Mississippi River, Georgie is the lairgest in laund aurie.

References

Fremmit airtins
State govrenment
 Georgie state govrenment wabsteid 

Relatit information


Category:States o the Unitit States
Category:States an territories established in 1788